གསེར་གླིང་མཁན་པོ་ངག་དབང་རྒྱལ་མཚན་ལ་བསྟོད་པ། ༅།། ཤྲཱི་ཡ་སེསྟུ། མཁྱེན་ཡངས་ངག་གི་དབང་ཕྱུག་གྲུབ་པའི་དཔལ། །དཔལ་ལྡན་བསྟན་པའི་རྒྱལ་མཚན་འཛིན་པའི་རྗེ། །རྗེ་བཙུན་གང་གི་ཕུལ་བྱུང་མཛད་པའི་ཕྲེང། །ཕྲེང་མཛེས་གུས་པའི་ཡིད་ཀྱིས་ཅུང་ཟད་སྤེལ། །ལེགས་བྱས་ངག་གི་དཔལ་ལ་དབང་བསྒྱུར་ཞིང། །རྨད་བྱུང་དལ་བའི་རྟེན་བཟང་རྨ་མེད་པ། །རྙེད་དཀའ་སངས་རྒྱས་བསྟན་པའི་འཇུག་ངོགས་ཆེར། །ངུར་སྨྲིག་རྒྱལ་མཚན་འཛིན་པ་ཁྱོད་ཕྱག་འཚལ། །ངག་ཚིག་ཕུན་ཚོགས་ལས་ལ་དབང་འབྱོར་བའི། །བསྟན་རྩ་མཁན་སློབ་འདུས་པའི་དགེ་འདུན་ལས། །དུས་གསུམ་རྒྱལ་བས་བསྔགས་པའི་བསླབ་པའི་གཞིར། །མཚན་རྟོག་དྲི་བྲལ་མངོན་གྱུར་ཁྱོད་ཕྱག་འཚལ། །ལྷ་རིགས་དམ་པའི་རྗེ་བཙུན་ཞལ་བུམ་ལས། །ངག་གི་དབང་པོ་ཡོངས་རྫོགས་བསྟན་པའི་རྒྱུན། །རྒྱལ་བ་དགྱེས་པའི་ལམ་སྲོལ་རྨད་བྱུང་བའི། །དགེ་མཚན་ཚད་མེད་གཟིགས་པ་ཁྱོད་ཕྱག་འཚལ། །བྱམས་བརྩེ་སྒོམ་པའི་ངག་ཚིག་བག་ཡོད་ལ། །རང་དབང་མངོན་གྱུར་སྙིང་རྗེའི་འཛུམ་དཀར་ཅན། །བསྟན་པའི་གཞུང་ལམ་རྒྱལ་བས་ཇི་བཞིན་དུ། །ཉིན་མཚན་གཡེལ་བ་མེད་དགོངས་ཁྱོད་ཕྱག་འཚལ། །དེ་ལྟར་ངག་གི་ལམ་ནས་དད་པ་ཡིས། །བསྟོད་ཚིག་མེ་ཏོག་དབང་པོའི་མཆོད་སྤྲིན་གང། །བསྟན་པའི་རྒྱལ་མཚན་འཛིན་ལ་མངོན་གཏོར་བའི། །དགེ་བས་ཕན་བདེའི་དཔལ་ལ་སྤྱོད་གྱུར་ཅིག །ཚིགས་བཅད་རེ་རེར་མཚན་སྤེལ་ཏེ། གྲོལ་མཆོག་གི་བློ་མཚོ་ལས་སོ། །